cyanic-selkie/wikianc huggingface dataset:
Beuron
Annet
Trebroen over Donau er 4,2 meter bred og 73 meter lang og karakteristisk ved at brosidene er innebygget. Broen ble tatt i bruk i 1801 og tjente inntil 1975 for all trafikk over elven på dette stedet. Etter at det ble oppført en stålbetongbro 100 meter høyere opp langs elven ble trebroen stengt for biltrafikk og satt tilbake til sin opprinnelige konstruksjon. I 2005 ble broen totalrenovert og frigitt for syklister og gående. Innvendig finnes rikholdig informasjon om broens historie.
Tilgjengelighet
Beuron ligger ved Donautalbahn (jernbane) fra Donaueschingen til Ulm og er stoppested for Regionalxpress-toget. Toget går hver annen time til Siegmaringen og Ulm såvel som til Donaueschingen med videre forbindelse vestover gjennom Schwarzwald. I sommersesongen går i tillegg Naturpark-Express som stopper ved alle de små landsbyene i området. Gjennom Beuron går også Donauradweg, Donau sykkelvei.
Metamikt tilstand
Betegnelsen (opprinnelig metamikt amorf) ble innført av W.C. Brøgger i 1893 i en artikkel i Salmonsens store illustrerede Konversationsleksikon.
Odd Børresen
Odd Børresen (født 19. august 1923 på Sætre i Hurum, død 22. januar 2010 i Oslo) var forkynner og språkmann. Han var misjonær i Den demokratiske republikken Kongo hvor han særlig arbeidet med skole og utdanning.
Børresen hadde sju søsken og vokste opp på Sætre i Hurum. Nitten år gammel, i 1942, flyttet han til Oslo for mer skolegang. Odd Børresen hadde utdanning med fagene historie, fransk, engelsk og swahili. Han var en dyktig språkmann og interesserte seg særlig for språket swahili.
Hans eldste søster var kongomisjonæren Gudrun Lindstad. Børresen var gift med misjonær Marie Børresen som døde i 1981. Ekteparet Børresen har to barn. Datteren Thordis Børresen er misjonær i Niger og har tidligere også arbeidet i Kongo og Mali.
Kongo
Ekteparet Odd og Marie Børresen ble utsendt som misjonærer i 1946, fra Filadelfia Oslo til daværende Belgisk Kongo (senere Zaire, idag Den demokratiske republikken Kongo). De var blant de første norske misjonærer som ble sendt til Kongo etter krigen. Begge skulle arbeide i skolen som lærere.
I 1951 ble ekteparet Børresen engasjert ved lærerskolen i Lemera, ved Tanganyikasjøen. Lærerskolen var et samarbeid mellom norsk og svensk pinsebevegelse. I 1961 ble Børresen skolens rektor.
I 1964 måtte familien evakuere stedet da lærerskolen ble okkupert av opprørsgrupper som hadde base i fjellene ovenfor skolen. Skolens elever måtte også flykte og kom seg over fjellet til provinshovedstaden Bukavu. Arbeidsforholdene var vanskelige i opprørstiden. Det ble derfor bestemt at lærerskolen skulle flyttes til Bukavu.
Karlıova
Karlıova er en by med 30 603 innbyggere (2015) i den tyrkiske provinsen Bingöl. Den ligger nord for Solhan, sør for Tekman og Hınıs, øst for Varto og vest for Yedisu og Adaklı.
Odd Børresen
Tilbake i Norge
Under opphold i Norge, mellom periodene på misjonsmarke, tok Børresen ulike fag ved universitetet. I 1977 tok han eksamen som cand.mag i swahili, ved Universitetet i Uppsala.
Børresen hadde fast stilling ved Lambertseter videregående skole, med permisjon i de periodene han var i Afrika. Han var også lærer ved Filadelfia-menighetens bibelskole. Han reiste også rundt som predikant. Børresen var også engasjert i integrering av innvandrere til Norge, særlig sigøynere. Han ble også brukt av norske myndigheter som tolk i fransk og swahili.
Darmstadtium
Darmstadtium er et kunstig fremstilt radioaktivt grunnstoff med atomnummer 110 og kjemisk symbol Ds som først ble fremstilt i 1994. Den lengstlevende kjente isotopen er med en halveringstid på 9.6 sekunder.
Historie
I de samme eksperimentene, forsøkte forskerne å bruke den tyngre isotopen 64Ni, og registrerte da 9 atomer av 271Ds, som de antok kom fra reaksjonen
Darmstadtium fikk først det midlertidige navnet ununnilium (Uun), som betyr «110». I 2001 anerkjente IUPAC/IUPAP GSI-gruppen som grunnstoffets oppdagere, og de fikk oppgaven med å gi stoffet et fast navn. Gruppen vurderte navnene Darmstadtium (Ds) og Wixhausium (Wi) etter henholdsvis byen Darmstadt og stadtteilen Wixhausen, der GSI har sine forskningslaboratorier, og endte opp med det første navnet. Det nye navnet ble offisielt anbefalt av IUPAC den 16. august 2003, og vedtatt 4. november 2011.
Egenskaper
Darmstadtium er et radioaktivt transisjonsmetall. Bare noen få atomer av stoffet er fremstilt, og kombinert med den korte halveringstiden gjør dette at lite er kjent om stoffets kjemiske og fysiske egenskaper. Det antas å være et sølvfarget fast stoff ved romtemperatur.
Bård Monsen
Bård Monsen (født 10. april 1978) er en norsk fiolinist, hovedsakelig innen kammermusikk. Han er ansatt som universitetslektor ved Institutt for musikk, NTNU, og har tidligere arbeidet både ved Universitetet i Agder og Barratt Due musikkinstitutt.
Darmstadtium
Isotoper
hittil er 14 isotoper beregnet eller kjent, og alle er svært ustabile (og dermed radioaktive). De mest stabile er 278Ds med halveringstid 10 sekunder (beregnet), 281mDs med halveringstid 9,6 sekunder, 277Ds og 276Ds med halveringstid 5 sekunder (beregnet), og 274Ds med halveringstid 2 sekunder (beregnet). De resterende isotopene har halveringstider 1 sekund eller kortere. Flere av isotopene kan nedbrytes ved spontan kjernespalting (fisjon).
CAS-nummer: 54083-77-1
Bård Monsen
Biografi
Siden 1998 har han samarbeidet mye med fiolinist Henning Kraggerud. Sammen med Kraggerud, Lars Anders Tomter (bratsj) og Ole Eirik Ree (cello) ga han i 2009 ut Ysaÿe – String Trios med musikk av den belgiske fiolinisten og komponisten Eugène Ysaÿe. For albumet ble de nominert til Spellemannprisen 2009 i klassen klassisk.
Darmstadtium
Forekomst
Darmstadtium forekommer ikke naturlig, men fremstilles kunstig i laboratorier.
Anvendelse
Darmstadtium har ingen anvendelse, bortsett fra i forskningssammenheng.
Günther Rodehau
Günther Rodehau (født 6. juli 1959 i Meißen) er en tidligere østtysk sleggekaster. Rodehau representerte SC Eintracht Dresden og er to ganger østtysk mester i 1986 og i 1990. Hans personlige rekord er på 82,64 og den setter ham på en fjerdeplass blant tyske sleggekastere etter Ralf Haber, Heinz Weis og Karsten Kobs.
Hans Magne Bårtvedt
Hans Magne Bårtvedt (født 29. juni 1983 i Sveio, Hordaland) er en norsk styrkeløfter, som konkurrerer for KK-67. Han er per 2017 fem ganger norgesmester i styrkeløft (2011, 2013, 2015 og 2016) og én gang norgesmester i benkpress (2014). Han er også den nordmannen som per 2016 har løftet nest mest noensinne i både knebøy, benkpress og sammenlagt.
Bårtvedt gjorde sin styrkeløft-debut som 23-åring og førsteårs seniorløfter i 2007. Han viste seg raskt å være en svært lovende utøver, og med hurtig og jevn progresjon tok han sin første NM-medalje bare to år senere, i en alder av 25 år. I 2009 og 2010 måtte han nøye seg med andreplass og sølvmedalje, bak klubbkollega Olaf Dahl. Sitt første NM-gull vant Bårtvedt i 2011, da han utkonkurrerte blant annet Martin Borgland Rønning. I 2012 utkonkurrerte han både Dahl og Rønning, men måtte gi tapt for Carl Yngvar Christensen, noe han også måtte i 2014. I 2013, 2015 og 2016 var det imidlertid Bårtvedt som sto øverst på seierspallen i NM.
The Lion and the Mouse (1914)
The Lion and the Mouse er en amerikansk stumfilm fra 1914.
Handling
John Burkett Ryder er en mester innenfor finans, med et grenseløst ønske om rikdom. Han liker makten som kan oppnås gjennom å være mest mulig velstående, har en dominerende vilje og en skruppelløs sjel. Kort tid før åpningen av historien har Ryder omgått den økonomiske ruinen og profesjonelle vanæret til dommer Rossmore ved den amerikanske Høyesteretten, for å hevne seg på grunn av negative avgjørelser som dommeren tidligere hadde avsagt mot bedriften hans.
Shirley Rossmore, dommerens datter, og unge Jefferson Ryder som returnerer fra Europa på samme båt, har møtt og blitt interesse i hverandre. Men de var fullstendig uvitende om alle friksjonene som nå eksisterer mellom deres respektive foreldre. Men Ryder har, uten å konsultere sønnen, allerede annonsert en forlovelse mellom Jefferson og datteren til senator Roberts. Shirley Rossmore har skrevet en bok om finans-verdenen, skrevet under pseudonymet Sarah Green blir oppdaget av Ryder.
Denne boken gjør så stort inntrykk på Ryder, at han bruker en privatdetektiv i håp om å finne ut det egentlige navnet på forfatteren. Sarah Green blir oppdaget, og Ryder ansetter henne straks for å skrive en biografi om ham. Men Ryder er overhodet ikke klar over at hun egentliger datteren til dommeren han nylig hadde ødelagt. Det oppstår derfor en rekke problemer.
Thecostraca
Thecostraca er en gruppe krepsdyr. Mange arter har planktoniske larver som blir fastsittende eller parasittiske som voksne. Hele gruppen har om lag 1.600 arter. Den største undergruppen er rankeføttingene, med ca. 1.480 arter.
Undergruppen Facetotecta inneholder én enkelt slekt, Hansenocaris. Undergruppen Ascothoracida inneholder omtrent 100 arter, alle er parasitter på maneter og pigghuder.
Taksonomi
Taksonomien til Maximillopoda er komplisert og under har vært revisjon ettersom ny innsikt vinnes. Det er generelt omstridt å fin-inndele organismer taksonomisk. En vanlig oppdeling anerkjenner Maxllopoda som en av seks ulike klasser av krepsdyr, der forøvrig storkrepser (Malacostraca) er den mest artsrike gruppen - etterfulgt av Maxillopoda. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:
Samarskitt
Samarskitt er et svart, bekaktig, radioaktivt mineral som finnes på granittiske pegmatittganger, ofte sammen med columbitt. Den kjemiske sammensetningen er svært komplisert, mineralet er hovedsakelig et oksid av niob, tantal, yttrium, lantanoider, uran med mer. Mineralet opptrer i metamikt tilstand. Yttrotantalitt er et nær beslektet mineral hvor tantalinnholdet er høyere enn niobinnholdet.
I Norge finnes det særlig i Østfold, ved Spro på Nesodden og i Iveland.
Samarskitt ble først beskrevet i 1847 etter et funn i Miass i Ilmenfjellene sør i Uralfjellene i Russland. Grunnstoffet samarium ble først isolert fra en prøve av samarskitt i 1879. Samarium er oppkalt etter samarskitt som igjen ble oppkalt etter den russiske gruvedirektøren Vasilij Samarskij-Bykhovets (1803–1870).
Øvervatnet (Fauske)
Øvervatnet er en innsjø i Fauske kommune i Nordland.
Øvervatnet og Nervatnet er et fjordlandskap avgrenset av endemorener mot Skjerstadfjorden. Øvervatnet ligger lengst mot øst og forbindelsen mot Nervatnet er via Hjemgamstraumen. Med et største dyp på 346 m er dette den 7. dypeste i Norge. Innsjøen ligger nær havnivå og påvirkes av flo og fjære, og innsjøen innholder noe saltvann. Laksåga bringer smeltevann fra Blåmannsisen til Øvervatnet. Historiske kilder forteller om flommer i Laksåga så stor at vannstanden i Øvervatnet steg flere meter, disse flommene skyldes trolig bredemte vann langs kanten av Blåmannsisen.
Flere elver har sitt utløp i Øvervatnet, de største er Laksåga og Sjønståelva, som er del av Sulitjelmavassdraget. Vannet har vært sterkt forurenset på grunn av gruvedriften i Sulitjelma.
På vannets nordside ligger gårdene Hjemgam-Engan, Stifjell og Lakså, som alle er fraflyttet. På sørsiden ligger Solvik, Storvik og Sjønstå, der bare Solvik i dag er bebodd.
Kommunikasjonsvei for gruvevirksomhet i Sulitjelma
Da gruvevirksomheten i Sulitjelma ble opprettet fikk en transport med dampskip på Øvervatnet, og videre til Finneid. I 1956 ble Sulitjelmabanen forlenget fra Sjønstå til Finneid og båttrafikken avviklet. Gårdene på nordsiden av vannet mistet da mulighet for båtanløp og ble etterhvert avfolket, mens gårdene på sørsiden fikk egne holdeplasser.
Om vinteren fryser Øvervatnet og selv om flere av båtene som trafikkerte vannet var bygget som isbrytere greide de ikke å holde råken åpen hele vinteren. Dette var spesielt kritisk for samfunnet i Sulitjelma da all samferdsel var avhengig av forholdene på Øvervatnet. Det ble da brukt hester og sleder over det islagte vannet, senere biler og busser. Imidlertid oppstod det perioder da isen var vanskelig farbar og transporten stoppet opp. Det kunne da være råker ved oddene samtidig som isen andre steder var metertykk. På grunn av dette ble det bygget korte veitraseer ved Bytingsnesodden og Moengodden.
Under første verdenskrig ble det lagt jernbane på det islagte vannet fra Sjønstå til Hjemgam-Engan. Dette ble kun gjort én gang vinteren 1917, da tiltaket ikke var særlig effektivt.
Suser videre
Suser videre er et musikkalbum med deLillos'85, utgitt i 2006. Albumet lå seks uker på VG-lista og endte med åttendeplass som beste plassering.
Run with the Lions
«Run with the Lions» (norsk oversettelse: løp med løvene) er en popballade fra 2019 som fremføres av den litauiske sangeren Jurijus Veklenko. Sangen var Litauens bidrag til Eurovision Song Contest 2019 i Tel Aviv i Israel.
Bakgrunn
Sangen er skrevet av engelske Ashley Hicklin, amerikanske Eric Lumiere og sveitsiske Pele Loriano. «Run with the Lions» ble plukket ut til å delta i den litauiske kringkasteren LRT televizijas sangkonkurranse Eurovizijos dainų konkurso nacionalinė atranka. Sangeren Jurijus Veklenko ble valgt til å fremføre den. Etter flere innledende runder og semifinaler tok sangen seg til finalen 23. februar 2019. Der vant den og er dermed Litauens bidrag til Eurovision Song Contest 2019.
En oppgradert versjon av låten ble utgitt for nedlastning og strømming 1. april 2019.
Eurovision Song Contest
I januar 2019 ble Litauen trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Litauen hadde startnummer 12. «Run with the Lions» ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai. Sangen endte på ellevteplass og var bare ett poeng unna tiendeplassen og en plass i finalen.
Cruzália
Cruzália er en kommune i delstaten São Paulo i sørøstregionen av Brasil.
Gunnar Hellström
John Evert Gunnar Hellström (født 6. desember 1928 i Alnön i Medelpad, død 28. november 2001 i Nynäshamn var en svensk skuespiller og regissør.
Biografi
Hellstrøm tok dramatimer hos Ingrid Luterkort i 1947 og deretter hos Gösta Terserus og kom til slutt inn på Dramatens elevskole i 1952. Den unge Hellström fikk arbeide under noen av datidens store regissører, blant annet Alf Sjöberg og Hampe Fustman. Tidlige roller var som Tybalt i Romeo og Julie på Dramaten i 1953 og som frikirkepredikanten Simon Angus i filmen Simon syndaren i 1954. Den filmen regisserte han selv, og det samme gjorde han med Nattbarn i 1956 og Synnöve Solbacken i 1957.
Hans største suksess som filmregissør hadde Hellström med Chans i 1962, som var basert på Birgitta Stenbergs roman med samme navn. Han spilte også teater. Blant forestillingene kan nevnes Agatha Christie s Råttfällan på Lorensbergsteatern i 1959 og Tennessee Williams' Ungdomens ljuva fågel på Vasateatern samme år.
Gunnar Hellström gjestespilte dessuten i den amerikanske krigsserien Combat!
Han ble kanskje mest kjent for sine svenske filmer om Raskenstam  (1983) og Zorn (1994), hvor han spilte tittelrollen som sol-og-vår-mannen Raskenstam mot blant annet Agnetha Fältskog. Zorn ble Gunnar Hellströms siste store filmprosjekt.
Andrés Escobar
Andrés Escobar Saldarriaga (født 13. mars 1967 i Medellín i Colombia, død 2. juli 1994 samme sted) var en colombiansk fotballspiller som spilte for det colombianske storlaget Atlético Nacional i hele sin karriere, med unntak av et opphold hos BSC Young Boys i 1989/90-sesongen. Han ble verdenskjent etter at han scoret et skjebnesvangert selvmål under fotball-VM i USA i 1994. Det var sannsynligvis dette selvmålet som førte til at han senere ble drept.
Escobar ble karakterisert som en ledertype på banen med eminent teknikk og blikk for spillet. Han spilte 50 landskamper og scoret ett mål for.
Drapet
Mannen som drepte Escobar, Humberto Castro Muñoz, var livvakt for to brødre som eide et stort diskotek i Medellin. Dette brødreparet hadde store forventninger til i VM og de satset store penger på at laget skulle gjøre det bra. De mente at Escobar hadde skylden for all elendigheten etter VM. Castro hadde vært på besøk på brødrenes diskotek, og han fulgte etter Escobar til bilen. Castro tok opp en revolver da han stod ved siden av bilen og skjøt 12 skudd mot Escobar. Vitner har sagt at for hvert skudd Casto skjøt, så skal han har ropt «Gol!» (som er på spansk, og betyr "mål"). Muñoz ble dømt til 43 års fengsel, men kom ut etter 11 år i 2005.
Hallingdal prosti
Hallingdal prosti ble opprettet som eget prosti i 1914, da Ringerike og Hallingdal prosti ble delt i to prostier. Hallingdal prosti har Ål kirke som prostesete og sogneprest Vigdis Storhaug Moen er prost.
Historisk prosti
Det nåværende Hallingdal prosti er altså drøyt hundre år gammelt, men Hallingdal har en lang historie som eget prosti. Det er rimelig å anta at Haddingjadalr prófastdœmi ble etablert på tidlig på eller før 1100-tallet under Bjørgvin bispedømme, og fulgte så med til Stavanger bispedømme da dette ble fradelt fra Bjørgvin i 1125. På den måten kom dette bispedømmet (senere stiftet) til å bestå av to adskilte deler. For å lette biskopens på den lange reise fra Stavanger til Hallingdal, ble det på 14-1500-tallet gjort en overenskomst om at Sveio i Sunnhordland skulle tilfalle Bjørgvin bispedømme mot at Eidfjord i Hardanger prosti ble tillagt Hallingdal prosti under Stavanger bispedømme. Eidfjord ble imidlertid i 1608 igjen tillagt Hardanger prosti i Bergen stift uten Stavangerbispens kjennskap.
Hallingdal prosti ca 1620
Etter makeskifte mellom bispene i Stavanger og Oslo, datert 10. april 1631, ble de daværende Hallingdal og Valdres prostier lagt inn under Christiania stift. Det var da altså to prostier som ble overført, men det er rimelig å anta at disse to perifere prostiene i det store Christiania stift ble slått sammen til Hallingdal og Valdres prosti. Da Hamar bispedømme gjenoppsto i 1864 ble imidlertid Hallingdal og Valdres delt, i det Valdres ble lagt til Hamar og Hallingdal fortsatte som et geistlig distrikt under Oslo, der Ringerike og Hallingdal prosti ble opprettet. Disse ble imidlertid skilt i to ulike prostier fra 1914. Begge de nye prostiene kom inn under Tunsberg bispedømme da dette ble opprettet i 1948, etter et Odelstingvedtak den 24. november 1947.
Prosten i Hallingdal
Tidligere var det slik at den mest erfarne sognepresten i prostiet automatisk også ble prost, men dette er nå endret. Prosten trenger heller ikke lenger å være sogneprest, og nå er det biskopen som bestemmer hvilke oppgaver prosten skal ha.
KAI Surion
Surion er et militært transport helikopter som er produsert i Sør-Korea. Den ble utviklet sammen med Eurocopter, helicopter-divisjonen til EADS. Det første luftfartøyet ble avduket juli,2009.
Den kan fly 260 kilometer i timen med 2 skyttere og en soldatpatrulje.
Italia under Vinter-OL 1994
Italia under Vinter-OL 1994. 104 sportsutøvere, syttiåtte menn og tjueseks kvinner fra Italia deltok i elleve grener under Vinter-OL 1994 i Lillehammer i Norge. Italia ble fjerde best på medaljerangeringen med sju gull-, fem sølv- og åtte bronsemedaljer. Alpinisten Deborah Compagnoni var Italias flaggbærer under åpningsseremonien.
Dzihunia
Dzihunia er en slekt av ferskvannsfisker. Disse smerlingene er utbredt i de sentralasiatiske elvene Amu-Darja, Zeravsjan og Talas.
Philotermes
Philotermes er en liten gruppe (stamme) av biller som hører til familien kortvinger.
Utseende
Små, avlange kortvinger. Pronotum er forholdsvis stort og bredt. Føttene har fire ledd på forbeina, fire eller fem på mellombeina, og fem ledd på bakbeina. I motsetning til mange andre småkortvinger som lever sammen med termitter ser disse artene ut som relativt "normale" kortvinger.
Levevis
Gruppen er knyttet til termitter i familien Rhinotermitidae, slekten Reticulitermes.
Utbredelse
Gruppen er utbredt i det østlige USA, nord til Massachusetts og vest til Texas og Illinois.
Per Sigurd Sodeland
Per Sigurd Sodeland (født 17. desember 1921 på Nærbø, død 15. oktober 2011 i Kristiansand) var norsk spesialist i samfunnsmedisin og fylkeslege i Vest-Agder. Han har også blant annet vært distriktslege i Finnmark, ansatt i Helsedirektoratet og stadslege i Kristiansand.
Bakgrunn
Sodeland var sønn av Johanne Henrikke («Rikka»), født Trædal, og Ragnvald («Hans») Sodeland. Hans mor var fra Lærdal i Sogn og hans far var fra Mandal. Begge foreldrene var utdannet telegrafister. De flyttet til Kristiansand midt på 1920-tallet og rundt 1936/1937 ervervet foreldrene en tomt på Gimlevang hvor det ble bygget en tomannsbolig.
Per Sigurd Sodelands morfar Ludvig Trædal var distrikts- og senere fylkeslege i Sogndal. Da universitetet ble stengt under andre verdenskrig, reiste han til sin morfar i Sogn, der han meldte seg til tjeneste i hjemmefronten. Høsten 1944 satt han sammen med sin morfar og lyttet til BBC mens de skrev ned nyhetene på skrivemaskin. Med gjennomslag ble det laget kopier til den illegale avisen «Innspurten».
Sodeland traff sin kone, Anne Lise Finstad (født 27. april 1921 i Østre Aker, død 22. september 2002 i Kristiansand), i Det kristelige studentersamfunn i Oslo. De giftet seg på Hamar 17. desember 1949. De fikk tre barn: Sigurd (født 1950), Else (født 1952) og Ragnhild (født 1954).
Utdanning og yrkesliv
Sodeland ble cand.med. i Oslo 1949. Han tok diplom i Public Health ved London School of Hygiene and Tropical Medicine i 1962 og var spesialist i samfunnsmedisin.
Sodeland startet sin karriere i 1949 som kandidat ved sykehuset i Nordfjordeid. Fra 1950 til 1952 var han lege ved Dale psykiatriske sykehus i Rogaland. Fra 1952 til 1954 var han distriktslege i Aurskog i Akershus. Fra 1954 til 1959 var han distriktslege i Talvik i Finnmark. Fra 1959 til 1966 var han ansatt i Helsedirektoratet. Fra 1966 til 1974 var han stadslege i Kristiansand. Fra 1974 inntil han gikk av med pensjon i 1991 var han fylkeslege i Vest-Agder.
Samfunnsengasjement og interesser
Sodeland var sterkt opptatt av samfunnet rundt seg, noe som kom tydelig frem både som byråkrat og i privatlivet. Han kombinerte rollen som korrekt byråkrat med faglig engasjement og omsorg. Særlig var han opptatt av kårene for de svakstilte i samfunnet og spesielt var han opptatt av forholdene for psykisk behandling og -omsorg. Hans hjertebarn var, i tillegg til den psykiske helsetjenesten, forebyggende helsearbeid, og da spesielt skolehelsetjenesten og omgivelseshygiene.
Sodeland ble nok oppfattet som litt «brysom» av lokale politikere og byråkrater, blant annet i forbindelse med problemer med avfallshåndteringen i Holskogen og lokaliseringen av nytt sentralsykehus for Vest-Agder.
Privat var Sodeland en lang tid aktiv i partiet Venstre, og ga flere innspill til partiets program, spesielt på miljøområdet. Da Venstre gikk inn for en meget liberal økonomisk politikk, blant annet med støtte til frihandel som han var sterk motstander av, brøt Sodeland med partiet og støttet siden Senterpartiet.
Sodeland var en aktiv motstander av EU (EF), og var en av meget få EF-motstandere som lyktes å få sine innlegg på trykk i Fædrelandsvennen før folkeavstemningen i 1972.
Da Sodeland ble pensjonist, tok han opp sin arkeologiske interesse, og ble opptatt av en steinoppstilling på Kalkheia naturområde i Kristiansand. Han mente den måtte være en dysse, den eldste form for steingrav i Norden. Han skrev en hel avhandling om dem, basert på historiske fakta og litteratur som omtaler lignende oppstillinger andre steder. Avhandlingen finnes nå blant annet via en lenke på UiAs nettsider.
Medlemskap og utmerkelser
Sodeland var medlem av Statens eldreråd og var æresmedlem i Røde Kors. Æresmedlemskapet fikk han for sitt arbeid med pasientvenntjenesten.
I 1991 fikk Sodeland Kongens fortjenstmedalje i gull.
A Kylie Christmas
A Kylie Christmas er den femte EP-en av den australske sangeren Kylie Minogue, utgitt på Parlophone og EMI den 1. desember og den 21. desember 2010. EP-en ble utgitt på iTunes med tittelen A Kylie Christmas den 1. desember med to sanger, og senere med tittelen A Christmas Gift den 21. desember 2010 med tre sanger inkludert «Aphrodite» og «Can't Beat the Feeling» fra hennes ellevte studioalbum Aphrodite.
Merry Christmas Baby
«Merry Christmas Baby» er en sang skrevet av Lou Baxter og Johnny Moore som ble spilt inn og gitt ut på b-siden av singelen Lost In the Night med Johnny Moore's Three Blazers i 1947.
Ike & Tina Turner spilte inn sangen og ga den ut på singel i 1964.
ISO 3166-2:LA
ISO 3166-2:LA er Laos' del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Laos er det definert koder for 1 prefektur, 16 provinser og 1 spesialsone. Spesialsonen Xaisomboun blei oppløst i 2006 og lagt til i Vientiane og Xieng Khouang.
Hver kode består av to deler, atskilt av en bindestrek. Første del er LA, ISO 3166-1 alfa-2-koden for Laos. Andre del er to bokstaver.
Endringer
Følgende endringer i Laos' oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Implosjon
Implosjon er en prosess der objektet destruktivt komprimeres eller kollapser innover. Implosjon er en motsats til eksplosjon og innebærer at materie og energi konsentreres. Et eksempel på implosjon er et billedrør med lavt innvendig trykk som sprekker eller en undervannsbåt som knuses utenfra av høyt vanntrykk.
Kjernefysiske våpen
I et atomvåpen med implosjonsladning, vil en kule av plutonium eller uran imploderes av et omkringliggende kuleformet arrangement av sprengladninger. Dette øker tettheten 2 til 4 ganger, og resulterer i en kjernefysisk eksplosjon. I enkelte typer atomvåpen vil denne igjen trigge en forladning som komprimerer en blanding av Deuterium-Tritium og forårsake kjernefysisk fusjon.
Fluiddynamikk (strømningsfysikk)
Kavitasjon er en implosjonsprosess der f.eks en propell skaper områder med kortvarig lavt trykk i en væske. Når trykket faller under damptrykket ved konstant temperatur oppstår dampbobler som raskt kollapser. Denne implosjonen skaper lokalt høye akustiske lydtrykk som kan føre til lokal overflatesplintring og rask erosjon av propeller og turbiner. Lignende problemer oppstår når væske strømmer med høy hastighet f.eks. i trykksjakter, luker og overløp i vannkraftverk
Kunst
Innen kunsten brukes begrepet implosjon om grafiske effekter som minner om fysisk implosjon. I kunsten går uttrykket over fra at innholdet beskriver noe eksternt til å bli selvrefererende, å sette egen form og eget uttrykk i fokus. I overført betydning brukes begrepet om mennesker og sivilisasjoner som har mistet troen på seg selv og blir innoverfokusert.
Kahraba
Mahmoud "Kahraba" Abdel-Moneim (født 13. april 1994) er en egyptisk fotballspiller som spiller for Al-Ahly.
Landslaget
10. september 2013 fikk han sin første landskamp for mot Guinea.
Han ble tatt ut i s tropp til VM i fotball 2018 i Russland.
Sjøskogen skole
Sjøskogen skole er en offentlig barneskole som ligger ved Vinterbro i Ås kommune. Den første delen av skolen som er klasserommene, stod ferdig i 2003, mens den andre delen med kontorer og gymnastikksal stod ferdig i 2004. Elevtallet ved Sjøskogen skole var i starten rundt 125, men er nærmere 180 elever nå.
Gjøra
Gjøra er ei bygd i Sunndal kommune i Møre og Romsdal. Den ligger lengst øst i Sunndalen, ved samløpet mellom Driva og sideelva Grøvu. Fem kilometer sør for bygda ligger det kjente Jenstadjuvet, hvor fire elver møtes. Riksvei 70 passerer gjennom bygda.
Cubatão
Cubatão er en kommune i delstaten São Paulo i sørøstregionen av Brasil.
Maltakanalen
Maltakanalen er en kanal som skiller den europeiske øya Malta fra sørspissen av den italienske øya Sicilia. Kanalen danner en naturlig landegrense mellom Italia og Malta samt fungerer som en sjøvei til Europa for det maltesiske folket.
Under andre verdenskrig var farvannet i dette området åsted for flere sjøslag mellom de allierte og aksemaktene. Kanalen ble også tungt minelagt av italienske sjøstyrker for å hindre alliert tilførsel av livsnødvendige forsyninger til Malta, som den gang var en britisk koloni. I tillegg ble det i tidligere dager utkjempet andre sjøslag her mellom blant annet johanitterordenen og osmanske pirater samt under punerkrigene, som fant sted fra 264 f.Kr. til 146 f.Kr.
Den lille Engel
Den lille Engel (tysk: Engelein) er en tysk stumfilm fra 1914, regissert av Urban Gad.
Handling
Fra Chicago kommer den velstående Peter Schneider. Han har bestemt seg for å returnere til Europa, hvor han ønsker å adoptere sin niese Jesta, en foreldreløs som Peter ønsker å utpeke som sin arving. Hans niese er atten år gammel, men er nødt til å skjule sin virkelige alder fordi hun ble født utenfor ekteskap. Foreldrene hennes hadde giftet seg da Jesta var fem år gammel.
Men for ikke å fornærme onkelens moralske sans (og for å unngå å risikere å miste den potensielle arven sin) later Jesta som om hun ble født ni måneder etter foreldrenes bryllup. Men å late som hun bare er tolv år gammel blir stadig vanskeligere, blant annet fordi hun etter hvert begynner å bli forelsket i onkelen sin.
DS «Kong Frode»
DS «Kong Frode» var et lasteskip bygget ved William Doxford & Sons Ltd., Sunderland som byggenummer 181. Hun ble levert til Det Søndenfjelds Norske Dampskibsselskab, Kristiania, i desember 1888.
Tanatologi
Tanatologi er læren om, eller det vitenskapelige studiet av døden. Navnet kommer fra personifikasjonen av døden i gresk mytologi, Thanatos. Tanatologi er en tverrfaglig vitenskap, med elementer fra fag som psykologi, etikk, sosialantropologi, biologi og medisin.
Et av dens viktigste spørsmål, er om – eventuelt i hvilken grad – dødsfrykt er en adekvat emosjonell respons. Tradisjonelt blir dette undersøkt gjennom å spørre hvorvidt døden er verdt å frykte. Siden frykt er en velbegrunnet emosjonell respons bare dersom det en frykter er svært negativt, uønsket, ondt eller skadelig for subjektet, så leder denne tradisjonelle vinklingen gjerne over i spørsmål om dødens natur og hva slags onde eller ulykke den utgjør for den døde.
Tanatologien deler seg her i to leire. På den ene siden finnes hva man kan omtale som Det filosofiske synet. Slik navngitt fordi mange klassiske filosofer – blant annet Thales, Sokrates, stoikerne, epikureerne, Montaigne, Spinoza og Schopenhauer – har forsvart varianter av det. Men også fordi det er en viss tradisjon for å hevde at filosofien på mange måter springer ut av dødsfrykt og har som sentral oppgave å forstå døden – og dette synet hevder at døden er intet å frykte. Den kunne ha vært noe å frykte dersom den utgjorde et onde for den som døde, men tilhengerne av det filosofiske synet har på ulike måter argumentert for at døden ikke utgjør et onde. Strategien er å dempe menneskets dødsfrykt gjennom å undergrave dens grunnlag. Epikur sier for eksempel at det terapeutiske målet med hans tanatologi er å sørge for at mennesket forlikes med menneskets dødelighet gjennom «korrekt forståelse av det faktum at døden ikke betyr noe for oss». Et bakteppe her er gjerne en idé om at dødsfrykt er uforenelig med dyd og lykke. For om frykten er berettiget, truer den med å undergrave begrepet om det gode liv.
På den andre siden finnes det såkalte naturlige synet, eller Det commonsensiske synet, som hevder at døden utgjør et onde for den som dør og derfor gir grunnlag for frykt. Det finnes ulike versjoner av dette synet, avhengig av forklaringen en har av dødens onde. På dette punktet møter man den såkalte epikureiske utfordringen (på engelsk the epicurean paradox]. Ifølge den er ikke døden et mulig onde – ei heller et mulig gode – fordi døden er en tilstand man umulig kan være i, oppleve, eller lide av. Man kan lide av å tenke på døden, men man kan ikke lide av selve tilstanden – å være død – nettopp fordi man som død ikke lenger er til. Døden er med andre ord nødvendigvis en subjektløs og erfaringsmessig intethet. Det finnes ingen positivt gitte egenskaper ved døden som forklarer dens onde. Den epikureiske utfordringen er i så måte et spørsmål om døden i det hele tatt kan være et onde for den som dør. Tilhengerne av Det naturlige synet er nødt til å kunne svare på dette.
Ulike forslag er på bordet. Bernard Williams hevder for eksempel at døden er et onde fordi den frustrerer visse ønsker i subjektet, mens James G. Murphy mener det bunner i at subjektets fremtidsorienterte prosjekter blir brutt av. Mary Mothersill fremhever derimot at døden frustrerer subjektets forpliktelser, mens Martha Nussbaum mener dens onde består i at den forstyrrer og endrer livets verdidannende livsmønster, som er essensielle for å leve et komplett menneskeliv. Atter andre, så som Thomas Nagel og Jeff McMahan, definerer ondet komparativt i form av tapte muligheter – frarøvede goder – som man kontrafaktisk sett kunne ha hatt dersom døden ikke hadde inntruffet. Palle Yourgrau, hevder at dødens onde blir båret av den døde selv, siden den døde er et vesen som fortsatt har væren, selv om vedkommende gjennom sin død er blitt frarøvet egenskapen eksistens.
I artikkelen «Heller død enn udødelig» i Norsk filosofisk tidsskrift fra 2017 skrev førsteamanuensis i filosofi Heine Alexander Holmen: «Vår dødelighet er et kompliment [sic] – eller i det minste av det gode – siden livet uten døden ville være katastrofalt. Udødelige liv fører til dyp kjedsomhet, eksistensiell angst og en radikal form for verdinihilistisk tilværelse.»
Liste over Jugoslavias regjeringssjefer
Under følger en liste over Jugoslavias regjeringssjefer:
Wales’ regjering
Wales' regjering (engelsk: Welsh Government, walisisk: Llywodraeth Cymru) er den utøvende myndigheten etablert ved devolusjon i Wales. Gjennom parlamentarisme utgår regjeringen av Nasjonalforsamlingen for Wales. Regjeringen ble etablert i 1999 etter en folkeavstemning i 1997.
Wales' førsteminister er leder for Wales' regjering. Partilederen for det største partiet i Nasjonalforsamlingen er vanligvis førsteminister. Førsteministeren utpeker øvrige ministere og regjeringsmedlemmer med Nasjonalforsamlingens godkjennelse.
Under det politiske nivået har regjeringen et nøytralt embedsverk med omkring 5,000 tjenestemenn.
Yedisu
Yedisu er en by med 2 857 innbyggere (2015) i den tyrkiske provinsen Bingöl. Den ligger nord for Adaklı, sør for Çat, Karakoçan og Tercan og vest for Karlıova.
Cunha (São Paulo)
Cunha er en kommune i delstaten São Paulo i sørøstregionen av Brasil.
Moamen Zakaria
Moamen Zakaria Abas (født 12. april 1988) er en egyptisk fotballspiller som spiller for den egyptiske klubben Al-Ahly.
Nerissus
Utseende
Middelsstore, brede, matt mørke bladbiller. Kroppen er fint og spredt hårete. Pronotum er rundet, bredere enn langt, noe smalere enn dekkvingene, som er nokså jevnbrede. Beina er ganske kraftige, lårene fortykkede.
Levevis
Både larvene og de voksne (imago) er planteetere.
Utbredelse
Artene lever i Afrika.
Våra vänners liv
Våra vänners liv er en svensk TV-serie i ti deler. Første del ble sendt på SVT1 18. oktober 2010. Regien var ved Henrik Georgsson og Mani Maserrat-Agah. Manuset ble skrevet av Calle Marthin og Niklas Rockström. Serien ble produsert av SVT Drama. Norske Kirsti Eline Torhaug spiller rollen som Monika.
Serien vant Kristallen 2011-prisen for «Årets tv-drama».
Handling
Serien handler om fire menns vennskap og deres liv. Pontus er nyskilt og forøker å kombinere karrieren med å ta hånd om sin datter. Mats er nygift, men lengter etter noe større når det gjelder karrieren og må slite med en besværlig farfar. Olle og Monika venter barn samtidig som Olle rammes av sykdom og oppsøker sin far. David driver antikkhandel og innleder en usikker relasjon med en eldre kvinne.
Iroquois County
Iroquois County er et fylke i den amerikanske delstaten Illinois. Administrasjonssenteret ligger i Watseka.
Vega Scene
Vega Scene er en kino og teatersal i Hausmanns gate 28 i Oslo. Kinoen satser på fiksjonsfilm, kortfilm, dokumentarfilm og spesialimportert film.
Kinoen ble åpnet 2013, tegnet av arkitektfirmaet Asplan Viak. I 2019 ble bygget tildelt Oslo kommunes pris for god byarkitektur. Vega har 3 kinosaler og en storbyscene.
EM i langdistansetriatlon 2005
EM i langdistansetriatlon 2005 (europamesterskapet i langdistansetriatlon) ble arrangert i Säter i Sverige i 2005.
Agnes Monica
Agnes Monica Muljoto (født 1. juli 1986 i Jakarta) er en indonesisk sangerinne. Hun har gitt ut to internasjonale singler, "Coke Bottle" (feat. Timbaland and T.I.) og "Boy Magnet". Hun har mottatt mange utmerkelser i Indonesia.
A Little Madonna
A Little Madonna er en amerikansk stumfilm fra 1914, regissert av Ulysses Davis.
Gustav von Bezold
Gustav von Bezold (født 1848, død 1934) var en tysk kunstviter.
Gustav von Bezold var årene 1894-1920 sjef for Germanisches Museum i Nürnberg, som under hans ledelse vokste tll en førsterangns kunstinstitusjon. Han utgav sammen med Georg Dehio det grunnleggende arbeidet Die kirchliche Baukunst des Abendlandes (2 bind og 6 porteføljer, 1884-1901), og medvirket i Die Kunstdenkmale des Königreichs Bayern (1892 ff.). Han har dessuten forfattet Die Baukunst der Renaissance in Deutschland, Holland, Belgien und Dänemark (1900, 2. opplag 1908).
Naturama
Naturama er Svendborgs zoologiske museum. Fra museets åpning den 2. juni 1935 til januar 2005, bar det navnet Zoologisk Museum.
Den 30. april 2003 ble oppføringen av en ny utstillingsbygning påbegynt og den 3. september 2003 kunne dronning Margrethe og Henrik av Danmark nedlegge byggingens grunnstein. Den 18. april 2005 ble det nye utstillingsbygget innviet, noe som økte museets bruksareal fra 700 m² til 4 200 m².
The Little Gray Lady
The Little Gray Lady er en amerikansk stumfilm fra 1914, regissert av Francis Powers.
Handling
Anna Gray er en stille, høyt prinsipiell ung kvinne som forelsker seg i Perry Carlyle. Han er en ung kontorist hvis egen ekstravagante smak, og forsøk på å tilfredsstille Ruth Jordon, har gjort at han havvner i stor gjeld. Han finner ut at stillingen hans ved finansdepartementet gjør det mulig for ham å komme i besittelse av penger som han stjeler.
Men agenter fra U.S. Secret Service er snart på sporet av ham. I tillegg oppdager Perry at Ruth bare var interessert i ham på grunn av pengene hans, og livsstilen hun fikk muligheten til ha på grunn av ham.
Randijaure
Randijaure er en innsjø i Jokkmokk i Lappland i Sverige. Innsjøen ligger 282,7 meter over havet, og dekker 50,93 kvadratkilometer.
Det største dypet er 31,1 meter.
Tannspinnere
Tannspinnere (Notodontidae) er en familie av sommerfugler som hører til den artsrike gruppen Noctuoidea. Mange, men langt fra alle, har en tannlignende dusk av hår og avlange skjell ved forvingens bakkant, som har gitt opphav til gruppens norske og latinske (Notodonta = tann-rygget) navn. Selv om de voksne sommerfuglene ofte er forholdsvis store, er de gjerne utmerket kamuflert og man oppdager dem sjelden. Derimot er larvene til mange arter oppsiktsvekkende.
Oppsiktsvekkende larver
Mens de voksne tannspinnerne er kamuflasjefarget og gjør lite av seg, er larvene ofte ganske oppsiktsvekkende. Hos noen undergrupper er de kledt med lange hår og opptrer i store samlinger, hos andre har de et bisart utseende for å skremme bort fiender. Prosesjonsspinnerne (Thaumetopoeinae) har hårete larver som lever sammen i store flokker på teltlignende silkespinn på ulike slags trær. Noen ganger flytter de seg fra tre til tre. Det skjer i så fall i en lang rekke (tog), en etter en, en vane som har gitt gruppen sitt norske navn. Hver larve følger den foran, og dersom man flytter på larvene slik at toget danner en ring, kan de fortsette å gå rundt i ring i flere døgn, til de til slutt dør av utmattelse. Larvene er kledt med lange neslehår, som lett brekker av og kan føres med vinden. Får man disse hårene på seg, kan de forårsake irritasjon, kløe eller i verste fall øyeskader om man får dem i øynene. Prosesjonsspinnerne finnes ikke i Norge, men er i ferd med å etablere bestander i den sørligste Sverige.
Oksehodespinneren (Phalera bucephala) har også hårete larver som lever mange sammen. De er brune med gule striper, og forårsaker ikke så mange problemer som prosesjonsspinnerne. Okeshodespinneren er forholdsvis vanlig i Sør-Norge. Gaffelstjertene (Dicranurini) har nakne larver med et oppsiktsvekkende utseende. Disse trinne larvene er vanligvis klart grønne med en brunlig eller rødlig «sal» på ryggen. Rundt hodet har de en rød og hvit «krage» og to svarte «falske øyne». Brystet har en kraftig pukkel, og fra det bakerste bakkroppsleddet kan det skytes ut et gaffelformet vedheng. Blir larven forstyrret, reiser den forkroppen samtidig som den vifter med det gaffelformede vedhenget og gjerne skiller ut illeluktende stoffer, blant annet maursyre og ketoner. Dette er vanligvis tilstrekkelig til å skremme en fugl fra å angripe. Ekorntannspinneren (Stauropus fagi) har også en bisarr larve. Som ung etterligner den en maur, når den blir eldre blir den brun og kan minne om en bit vissent løv. Om den forstyrres, reiser den forkroppen og vifter med de svært lange beina, i denne posisjonen kan den minne om et ekorn, derav det norske navnet. Andre har sett likhet med en hummer, og den heter lobster moth på engelsk.
Levevis
Tannspinnernes larver lever på busker og løvtrær, sjeldnere på bartrær. Når de er ferdige med larveutviklingen, spinner se seg inn i en hard kokong der de forvandler seg til en puppe. Puppestadiet kan noen ganger vare i flere år. De voksne sommerfuglene flyr om natten, mest på forsommeren. Mange tar ikke næring til seg, men lever bare på ressurser de har lagret fra larvetiden.
Skadedyr
De fleste tannspinnerne er for fåtallige til å gjøre skade på skogen, men de to europeiske artene av prosesjonsspinnere kan bli ganske tallrike og gjøre skade på skog av henholdsvis eik og furu, i tillegg til de helsemessige problemene neslehårene kan forårsake. Larvene til oksehodespinneren kan noen ganger gjøre skade på frukttrær.
Hajdúdorog eparki
Hajdúdorog eparki er et gresk-katolsk eparki (bispedømme) i Ungarn. Sammen med eksarkatet Miskolc utgjør det den ungarske gresk-katolske kirke (eller ungarsk-katolske kirke), som er én av den katolske kirkens 23 særkirker. Kirken følger den bysantinske ritus og bruker kirkeslavisk og ungarsk som liturgisk språk, men anerkjenner paven som religiøst overhode. Den ungarske gresk-katolske kirke har omtrent 290 000 tilhengere, hovedsakelig i Ungarn og Nord-Amerika. Bare ca. 3 % av den ungarske befolkningen er gresk-katolsk, og kirken er dermed betydelig mindre enn den romersk-katolske kirke (52 %).
Historie
Det nordøstlige Ungarn var lenge et område med en rutensk gresk-katolsk minoritet. På det kirkelige plan var denne underlagt det rutensk-katolske eparkiet Mukatsjeve. På slutten av 1800-tallet ba de ungarske gresk-katolikkene paven om et eget bispedømme, noe pave Pius X innfridde i 1912 med opprettelsen av Hajdúdorog eparki for de 162 gresk-katolske sognene i Ungarn, som ble dermed ble løst fra Mukatsjeve eparki og fikk status som egen ungarsk særkirke.
Etter grenseforandringene som fulgte på første verdenskrig, ble Hajdúdorog eparki redusert til 90 sogn. Til gjengjeld hadde 21 av eparkiet Prešovs og ett av eparkiet Mukatsjeves sogn havnet i Ungarn. Disse ble i 1924 sammenfattet som eksarkatet Miskolc, som opprinnelig ble betraktet som rutensk gresk-katolsk, men som nå regnes til den ungarsk gresk-katolske kirken. Siden andre verdenskrig har eparken av Hajdúdorog samtidig utøvd funksjonen som eksark av Miskolc.
Eksterne lenker
Hajdúdorogi székesegyház
Jackson County (Illinois)
Jackson County er et fylke i den amerikanske delstaten Illinois. Administrasjonssenteret ligger i Murphysboro.
Cássia dos Coqueiros
Cássia dos Coqueiros er en kommune i delstaten São Paulo i sørøstregionen av Brasil.
Salins stil
Salins stil er en arkeologisk definisjon av bestemte stilarter innen dyreornamentikken i jernalderen i Norden. Først og fremst dreier det seg om ornamentikk i støpte metallgjenstander som spenner og sverdhåndtak. Stilartene bidrar til å tidsbestemme arkeologiske funn. Betegnelsen er oppkalt etter den svenske arkeologen Carl Bernhard Salin som beskrev utviklingen i stilarter i Die altgermansiche Thierornamentik (1905). Stilartene deles i tre, Salins stil I, Salins stil II og Salins stil III.
Kubus (Dronning Maud Land)
Kubus er et markant, klossformet fjell i den nordvestre delen av Filchnerfjella i Dronning Maud Land. Fjellet ligger fem kilometer sørøst for Trollslottet, og høyeste punkt måler 2985 moh. Det er dermed et av de høyeste fjellene i Dronning Maud Land.
Salins stil
Salins stil I
I Norge og Norden regnes romertiden eller romersk jernalder fra tiden rundt år 0 til rundt 400. Romertiden ble etterfulgt av folkevandringstiden som oftest defineres til perioden 400 – 575. Den mest utbredte stilarten innen ornamentikken på slutten av romertiden var nydamstilen, oppkalt etter et stort arkeologisk funn i Nydam mose i Danmark. Nydamstilen ble rundt 475 erstattet av Salins stil I. Typisk for nydamstilen er ytterfelt med geometriske mønster langs kanten som er risset inn i metallet. I disse relieffeltene forekommer dyrefigurer, slik at denne stilen regnes som den første i den nordiske dyreornamentikkens historie.
Kubus (Dronning Maud Land)
Kubus ble oppdaget og gitt sitt beskrivende navn av den tredje tyske antarktisekspedisjonen (1938–39) under ledelse av Alfred Ritscher.
Salins stil
Salins stil I
Den påfølgende Salins stil I kjennetegnes ved at kantdyrene beveget seg inn på selve dekorflaten. Dyrefigurene ble stiliserte og den organiske sammenhengen i dyrekroppen spilte ikke lenger noen rolle. Dyrene ble fremstilt mer og mer båndformet. Hode og lemmer var løsrevet fra kroppen og tvunnet som ormer om hverandre. Øyet, den åpne kjeften og de dråpeformede lårene forble imidlertid relativt uforandret. Denne ornamentikken fortrengte spiralornamentikken fra romertiden.
Salins stil II
Salins stil II slår gjennom i overgangen fra folkevandringstid til merovingertid i siste halvdel av 500-tallet, faktisk er det selve denne stilendringen som definerer overgangen. («Folkevandringstidens slutt defineres ved overgangen fra stil I til stil II» ). Stil II karakteriseres av dyrefigurer der dyrehoder og lemmer av dyr henger organisk sammen etter komposisjonsprinsipp fra båndfletningsornamentikken. Stilen opptar i seg fremmede motiver som fuglehoder, villsvinhoder, og fremfor alt mer kompliserte båndfletningsmønstre. Gjennom perioden endres også stilen som resultat av impulser fra De britiske øyer.